আজিৰ সৈতে একেৰাহে পঞ্চমটো দিনৰ বাবে গুৱাহাটিকে ধৰি দেশৰ প্ৰায় সকলো চহৰত হ্ৰাস পালে পেট্ৰল আৰু ডিজেলৰ মূল্য।
সোমবাৰে গুৱাহাটীত পেট্ৰলৰ মূল্য ২৫ পইচা হ্ৰাস পায়, সেইদৰে ডিজেলৰ মূল্য হ্ৰাস পাই ২৭ পইচা।
ফলত আজি ৰাজ্যখনত প্ৰতি লিটাৰ পেট্ৰলৰ মূল্য ৭২.৬৬ টকা হোৱাৰ বিপৰীতে প্ৰতি লিটাৰ ডিজেলৰ মূল্য হৈছে ৬৬.০৯ টকা।
দেওবাৰে ৰাজ্যখনত প্ৰতি লিটাৰ পেট্ৰল আৰু ডিজেলৰ মূল্য ক্ৰমে ৭২.৯১ টকা আৰু ৬৬.৩৬ টকা আছিল।
আনহাতে দেশৰ ৰাজধানী দিল্লীত আজি প্ৰতি লিটাৰ পেট্ৰলৰ মূল্য ২৪ পইচা আৰু প্ৰতি লিটাৰ ডিজেল মূল্য ২৫ পইচাকৈ হ্ৰাস পায়।
উল্লেখযোগ্য যে আন্তঃৰাষ্ট্ৰীয় বজাৰত খাৰুৱা তেলৰ মূল্য তললৈ নমাৰ ফলত ভাৰতত পেট্ৰল, ডিজেলৰ দাম হ্ৰাস পাইছে। এই সপ্তাহত এই মূল্য আৰু হ্ৰাস পোৱাৰ সম্ভাৱনা আছে।
বৰ্তমানলৈকে এইটো বৰ্ষত দেশত পেট্ৰলৰ মূল্য প্ৰতি লিটাৰত ৪.৫৫ টকা আৰু ডিজেলৰ মূল্য প্ৰতি লিটাৰত ৪.৭ টকা হ্ৰাস পাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
